wickkiey/tamil-wikipedia-chunked huggingface dataset:
# பாலக்காட்டு மாதவன்

## இசை அமைப்பு

இத் திரைப்படத்திற்கு சிறீகாந்து தேவா இசை அமைத்துள்ளார். நடிகர் விவேக் எழுதிய "உச்சிமேல" எனத் தொடங்கும் பாடலை அனிருத் ரவிச்சந்தர் பாடியுள்ளார்.  
1. உச்சிமேல&nbsp;— அனிருத் ரவிச்சந்தர்
1. சந்தோசமே&nbsp;— ஸ்ரீராம் பார்த்தசாரதி
1. எப்படி இருந்தேன்&nbsp;— கங்கை அமரன்
1. கண்ணன் போல்&nbsp;— சர்முகி ராமன்
# வாத்தியார்

***வாத்தியார்*** (*Vaathiyaar*) 2006 நவம்பர் 11 ஆம் திகதி இயக்குநர் ஏ.வெங்கடேஷ் இயக்கத்தில் அர்ஜுன் மற்றும் மல்லிகா கபூர் நடிப்பில் டி. இமான் இசையமைப்பில் வெளியான தமிழ்த் திரைப்படம் ஆகும்.
# வாத்தியார்

## கதைச்சுருக்கம்

துரை (அர்ஜுன்) நல்லது செய்யக்கூடிய தாதா. காவல்துறை துணை ஆணையர் ஈஸ்வரபாண்டியன் (பிரகாஷ்ராஜ்) மற்றும் ஒரு காவலர் (சத்யன்) துரையைக் கைது செய்ய தகுந்த நேரத்திற்காக காத்திருக்கின்றனர். துரை ஆதரவற்றவர்களுக்கான அனாதை இல்லம் நடத்துகிறார். அவருக்கு சுப்பிரமணி (மணிவண்ணன்) மற்றும் அய்யனார் (வடிவேலு) உறுதுணையாக உள்ளனர். துரையின் தாய்க்கு (சுஜாதா) துரையின் செயல்களில் விருப்பமில்லை. தொலைக்காட்சி நிருபரான அஞ்சலி துரையைக் காதலிப்பதற்காக அனாதை என்று பொய் சொல்லி அங்கு வருகிறார்.  
துரை இப்படி மாறுவதற்கு அவரது கடந்தகால வாழ்க்கையில் நடந்த மோசமான நிகழ்வே காரணமாகிறது. துரை (அண்ணாதுரை) நற்குணமும் நேர்மையும் கொண்ட பள்ளி ஆசிரியராக இருந்துள்ளார். அவர் பணியாற்றிய பள்ளியில் நடந்த தீவிபத்தில் அங்கு படித்த சிறுகுழந்தைகள் இறந்துவிடுகின்றனர். இதற்கு காரணமான அரசியல்வாதிகளையும் அதிகாரிகளையும் தட்டிக்கேட்க தாதாவாக மாறுகிறார். எங்கு தவறு நடந்தாலும் அதைத் தட்டிக்கேட்கிறார்.  
அந்த நகரத்தில் வெடிகுண்டு வைக்க ஒரு அரசியல்வாதி திட்டமிடுவது துரைக்குத் தெரியவருகிறது. அதிலிருந்து அந்த நகரத்தையும் மக்களையும் எப்படி காப்பாற்றுகிறார் என்பதே மீதிக்கதை.
# வாத்தியார்

## நடிகர்கள்

- அர்ஜுன் - துரை (அண்ணாதுரை)
- மல்லிகா கபூர் - அஞ்சலி
- பிரகாஷ்ராஜ் - ஈஸ்வரபாண்டியன்
- வடிவேலு - அய்யனார்
- பிரதீப் ரவட் - நாச்சியார்
- மணிவண்ணன் - சுப்ரமணியன்
- சத்யன் - காவலர்
- சுஜாதா - துரையின் தாய்
- தேவன்
- தலைவாசல் விஜய் - பள்ளி ஆசிரியர்
- மனோபாலா - அய்யனாரின் தந்தை
- சிங்கமுத்து - அய்யனாருடைய தந்தையின் நண்பர்
- வெண்ணிற ஆடை மூர்த்தி - அஞ்சலியின் தந்தை
- மகாநதி சங்கர்- கூலிகன்
- தம்பி ராமையா
- எஸ்.என்.லட்சுமி
- சகீலா - "பப்பள பாப்பா" பாடலில் சிறப்புத்தோற்றம்
- அந்தாரா பிஸ்வாஸ் - ஒரு பாடலுக்கு நடனம்
- சுஜா வருணீ - ஒரு பாடலுக்கு நடனம்
# வாத்தியார்

## தயாரிப்பு

2006 ஆம் ஆண்டு ஏ.வி.எம் ஸ்டுடியோவில் இப்படத்தின் படப்பிடிப்பு துவங்கியது.
நடிகை துலிப் ஜோஷி கதாநாயகியாக முதலில் நடிக்கத் துவங்கி பின் சில பிரச்சனைகள் காரணமாக நீக்கப்பட்டு மல்லிகா கபூர் கதாநாயகி ஆனார். பாடகர் பிளாசி ஒரு பாடலுக்கு ஆடினார். அர்ஜுன் வெடிகுண்டை செயலிழக்கச் செய்யும் காட்சி ஸ்ரீபெரும்புதூரில் 12 லட்ச ரூபாய் செலவில் படமாக்கப்பட்டது. ராஜ்குமார் என்ற உதவி இயக்குநர் தன்னுடைய கதையைத் திருடி ***வாத்தியார்*** திரைப்படத்தை எடுத்துள்ளதாக சென்னை காவல்துறை ஆணையரிடம் புகார் செய்தார். ஆனால் அர்ஜுன் " நான் யாருடைய கதையையும் திருடவேண்டிய அவசியமில்லை. வாத்தியார் கதை தன் சொந்தப் படைப்பு" என்று தன் மீதான குற்றச்சாட்டை மறுத்தார்.
# வாத்தியார்

## வெளியீடு

இப்படத்தைத் தீபாவளியன்று வெளியாவதில் சில பொருளாதாரக் காரணங்களால் தாமதம் ஏற்பட்டது. இறுதியாக 2006 நவம்பர் 10ஆம் திகதி வெளியானது.
# வாத்தியார்

## விமர்சனம்

ஆனந்த விகடன் : "பள்ளிகளை நடத்துவதில் இருக்கும் அலட்சியங்களையும், சட்ட மீறல்களையும் வெளிச்சம் போட்டுக் காட்ட நினைத்தது இயக்குநர் ஏ.வெங்கடேஷின் நல்ல முயற்சி" என்று பாராட்டி 38/100 மதிப்பெண் வழங்கியது.
# வாத்தியார்

## இசை

இசையமைப்பாளர் டி.இமான்
| 1 | என்னடி முனியம்மா | கார்த்திக், ப்ளாஸி | தபு சங்கர் |  |
| --- | --- | --- | --- | --- |
| 2 | எங்கோ பார்த்திருக்கிறேன் | டி.இமான் | தபு சங்கர் |  |
| 3 | தஞ்சாவூரு கோபுரமே | கார்த்திக், கல்யாணி | தபு சங்கர் |  |
| 4 | கைய வீசம்மா | டி.இமான், ஜோஷ்னா | பழனி பாரதி |  |
| 5 | பப்பல பாப்பா | அனுராதாஸ்ரீராம் | கலைக்குமார் | } |
# ஐதரசைடு

**ஐதரசைடுகள்** (*Hydrazides*) என்பவை கரிம வேதியியலில் ஒரு வகையான கரிமச் சேர்மங்களாகும். பொதுவான ஒரு வேதி வினைக்குழுவை இவை பகிர்ந்துகொள்கின்றன. இப்பகிர்வில் ஒரு நைட்ரசன் நைட்ரசன் சகபிணைப்புடன் நான்கு பதிலிகளைக் கொண்டிருக்கும். இவற்றில் E(=O)-NR-NR2றைந்தபட்சம் ஒரு அசைல் குழு இருக்கவேண்டும் . ஐதரசைடுகளுக்கான பொதுக் கட்டமைப்பு வாய்ப்பாடு E(=O)-NR-NR2 ஆகும். இங்குள்ள R'கள் பொதுவாக ஐதரசனாகத்தான் இருக்கும் . கார்போ ஐதரசைடுகள் (R-C(=O)-NH-NH2), சல்போ **ஐதரசைடுகள்** (*R-S(=O)2-NH-NH2*) மற்றும் பாசுபோனிக் டை ஐதரசைடுகள் (R-P(=O)(-NH-NH2)2 என்பவை பிற வகைகளாகும். தொடர்புடைய ஐதரசீன் சேர்மங்கள் அசைல் குழுக்களைப் பெற்றிருப்பதில்லை. பாரா-தொலுயீன்சல்போனைல் ஐதரசைடு போன்ற சல்போனைல் ஐதரசைடுகள் இவ்வகைச் சேர்மங்களில் மிகவும் முக்கியமான சேர்மங்களாகும். கரிம வேதியியலில் இவை சாப்பிரோ வினை மற்றும் எசுசென்மோசர்-தானாபி துண்டாக்கும் வினை போன்ற வினைகளில் இச்சேர்ம்ம் ஒரு பயனுள்ள வினையாக்கியாகப் பயன்படுகிறது . டோசில் குளோரைடை ஐதரசீனுடன் சேர்த்து வினைபுரியச் செய்து இவ்வினையாக்கியை தயாரிக்க முடியும் .  
= மேற்கோள்கள் ==
# வாளையார்

**வாளையார்** (*Walayar*) இந்தியாவின் கேரளாவின் பாலக்காடு மாவட்டத்தில் மற்றும் தமிழ்நாட்டின் கோயம்புத்தூர் மாவட்டத்தில் அமைந்துள்ள ஒரு எல்லை நகரமாகும். கேரளா - தமிழ்நாடு மாநிலங்களின் தணிக்கைச் சாவடிகள் இங்கு அமைந்துள்ளன. இது சேலம் - கொச்சி தேசிய நெடுஞ்சாலை 544 இல் பாலக்காட்டிலிருந்து 26 கிலோமீட்டர் தொலைவிலும், கோயம்புத்தூர் தொடருந்து நிலையத்திலிருந்து 27 கிலோமீட்டர் தொலைவிலும் மற்றும் கோவை சர்வதேச விமான நிலையத்திலிருந்து 37 கிலோமீட்டர் தொலைவிலும் அமைந்துள்ளது.
# வாளையார்

## அமைவிடம்

வாளையார் ஒரு வளர்ந்து வரக்கூடிய சிறிய நகரம் ஆகும். இந்த இடம் தமிழக, கேரள எல்லைப்புறத்தில் அமைந்துள்ளது. இந்த இடம் வணிகவரித்துறை, போக்குவரத்துத் துறை மற்றும் ஆயத்தீர்வை ஆகியவற்றுக்கான சுங்கச்சாவடிகள் அமைந்துள்ளன. கேரளாவிற்கு அனுப்பப்படும் பெரும்பாலான சரக்குகள் இந்த வழியிலேயே செல்வதால் இந்த இடம் அதிக போக்குவரத்து நெரிசலுக்குப் பெயர் போன இடமாக விளங்குகிறது. ஆனால், தற்போது வலயார் முதல் வடக்கஞ்சேரி வரை தேசிய நெடுஞ்சாலையானது நான்கு வழிச்சாலையாக மாற்றப்பட்டுள்ளதாலும், சேவைச் சாலைகள் அமைக்கப்பட்டுள்ளதாலும் நிலைமை மாறியுள்ளது. மேலும், சரக்குந்துகளுக்கு சுங்கச்சாவடிகளுக்கு நுழையக்கூடிய இடத்திலிருந்து, வரி செலுத்தி வெளிவரும் வரையிலும் வாகனங்களுக்குத் தனியான பாதை அமைக்கப்பட்டுள்ளது. ஆகவே பயணிகள் வாகனங்கள் இடையூறின்றி செல்ல வழிவகை செய்யப்பட்டுள்ளது. தேசிய நெடுஞ்சாலை அகலப்படுத்தும் பணி 2015 ஆம் ஆண்டு முடிவுற்றது. இதர மாநிலங்களிலிருந்து வரும் பெரும்பாலான பயணிகள் வாகனங்கனான பேருந்துகள், மகிழ்வுந்துகள், சுற்றுலா வாகனங்கள் இந்த வழியிலேயே செல்கின்றன. வலயாரின் தொடருந்து நிலையமானது தேசிய நெடுஞ்சாலையிலிருந்து 100 மீட்டர் தொலைவில் அமைந்துள்ளது.
# கார்பசைடு

**கார்பசைடு** (*Carbazide*) என்பது RNH-NH(C=O)NH-NHR என்ற பொது வாய்ப்பாட்டால் விவரிக்கப்படும் ஒரு வேதி வினைக்குழுவாகும். கார்பானிக் அமிலத்தை ஐதரசீனுடன் சேர்த்து ஒடுக்க வினைக்கு உட்படுத்துவதன் மூலம் இதை வழிப்பெறுதியாக பெற இயலும். கார்போவைதரசைடு ஒரு எளிய கார்பசைடு ஆகும். பகுப்பாய்வு வினைப்பொருளாகப் பயன்படும் டைபீனைல்கார்பசைடு என்ற சேர்மமும் ஒரு பொதுவான கார்பசைடுக்கு உதாரணமாகும் .  
ஆறு இணைதிறன் கொண்ட நிலையில் குரோமியம் இருக்கும் ஆழ்ந்த நீல நிறத்தில் டைபீனைல்கார்பசைடு உருவாகிறது. இச்சேர்மத்தின் அகத்துறிஞ்சுத்திறன் குணக மதிப்பு 3400 ஆகும். அதாவது மிகக் குறைந்த அளவு குரோமியத்தைக் கூட கண்டறியவியலும் என்பது இதன் பொருளாகும். 25 மில்லி கரைசலில் உள்ள 25 மைக்ரோகிராம் அளவு கூட நிறமாலை சார்ந்த கருவிகளால் அறிய முடியும் அடர்த்தியான நிறத்தைத் தருகிறது. எனவே இதைவிடக் குறைவான அடர்த்தி கொண்ட குரோமியத்தைக் கூட கண்டறியலாம்.
# கார்பசைடு

## தயோகார்பசைடு

கார்பசைடு அமைப்பில் கந்தக வரிசையொத்த சேர்மம் தயோகார்பசைடு எனப்படும். தயோகார்போவைதரசைடு எளிய தயோகார்பசைடுக்கு ஓர் எடுத்துக்காட்டாகும்.
# கார்பசைடு

## கார்பசோன் மற்றும் தயோகார்பசோன்

பகுதியாக ஆக்சிசனேற்றம் செய்யப்பட்ட கார்பசைடு கார்பசோன் எனப்படும். இதனுடைய பொதுவாய்ப்பாடு R=NNH(C=O)NH-NHR. என்பதாகும். கார்பசோன் அமைப்பில் கந்தக வரிசையொத்த சேர்மம் தயோகார்பசோன் எனப்படும். டைதைசோன் எளிய தயோகார்பசோனுக்கு எடுத்துக்காட்டாகும்.
# வ குவாட்டர் கட்டிங்

***வ குவாட்டர் கட்டிங்*** ,*(V: QUARTER CUTTING)* **1/4** (ஒன்றின் கீழ் நான்கு) 2010 ம் ஆண்டு தமிழ் மொழியில் வெளிவந்த நியோ-நார் (neo-noir) வகையைச் சேர்ந்த நகைச்சுவைத் திரைப்படமாகும். புஷ்கர்-காயத்ரி என்ற இருவரும் இப்படத்தை இயக்கியுள்ளனர். இதில் சிவா, எஸ். பி. பி. சரண் மற்றும் லேகா வாசிங்டன் ஆகியோர் முக்கிய கதாபாதிரங்களில் தோன்றி நடித்துள்ளனர். இவர்களுடன் கல்யாண், ஜான் விஜய் மற்றும் அபிநயஸ்ரீ போன்றோர் உடன் நடித்துள்ளனர். இப்படம் சவுதி அரேபியா செல்லும் முன்னர் ஒருவன் மதுவிற்காக ஒரு இரவு நேரத்தில் அலைவதாக சித்தரிக்கப்பட்டுள்ளது.  
இப்படம் மார்த்தாண்டத்தின் உதவியுடன் சுரா என்கிற சுந்தர்ராஜன் என்பவன் சென்னையில் மதுபானத்திற்கு அலையும் கதையைச் சொல்கிறது. இப்படம் *ஒய் நாட் ஸ்டுடியோ*வின் சசிகாந்த் சிவாஜி தயாரிப்பில், தயாநிதி அழகிரியின் கிளவுட் நைன் மூவீஸ் சார்பில், ஜி. வி. பிரகாஷ் குமார் இசையில் வெளிவந்தது. இதன் ஒளிப்பதிவை நீரவ் ஷா மேற்கொண்டார். 2010 ன் ஆரம்பத்தில் படப்பிடிப்பு தொடங்கப்பட்டு 2010 நவம்பர் 5 தீபாவளியன்று வெளிவந்து பல்வேறு விமர்சனங்களை பெற்றது.
# வ குவாட்டர் கட்டிங்

## கதைச்சுருக்கம்

சுந்தர்ராஜன் என்கிற சூரா (சிவா) சௌதி அரேபியா செல்லும் வழியில் கோயம்புத்தூரில் இருந்து சென்னைக்கு வருகிறான். அவன் மார்த்தாண்டத்தின் (எஸ். பி. பி. சரண்), சகோதரியை விரைவில் திருமணம் செய்து கொள்ளும் ஒரு கால்நடை மருத்துவர் ஆவான். அவனை சௌதிக்கு அனுப்பும் முகவர் அங்கே மதுபானமெல்லாம் அருந்த முடியாது என்று சுராவிடம் தெரிவிக்கிறார். அதன் பிறகு, அவனும் மார்த்தாண்டமும் சேர்ந்து கடைசியாக மது அருந்த ஒரு மது கடைக்குச் செல்கிறார்கள். அது தேர்தலுக்கு முதல் நாளென்பதால், மதுபானம் கிடைப்பதில்லை. எனவே சென்னையில் மதுபானம் கிடைக்கும் பல்வேறு இடங்களுக்கு தனது பயணத்தை தொடங்குகிறார்கள். வாக்குகளுக்கு மதுபானம் தருமிடம், நட்சத்திர ஹோட்டல், ஆங்கிலோ-இந்திய இளைஞர்கள் குழு, மீன்கள் விற்கும் சந்தை, சூதாட்டம், குல்ஃபி கடை, விபச்சார விடுதி போன்ற இடங்களிலெலாம் மதுவைத் தேடி அலைகின்றனர். அவர்களது பயணத்தின்போது, சரஸ்வதி என்கிற சரோவை (லேகா வாஷிங்டன்) சந்திக்கிறார்கள். அவளது பெற்றோர் அவளைத் திட்டியதற்காக தற்கொலை செய்ய முடிவெடுக்கிறாள். கிங் மற்றும் பிரின்ஸ் என்ற ஜான் விஜய் அப்பா மற்றும் மகன் இருவரும் ஒன்று சேர்ந்து ஒரு சூதாட்ட மையத்தை நடத்தி வருகிறார்கள். முடிவில், மார்த்தாண்டம் குழுவும், சரோவும் எவ்வாறு தங்களது முயற்சியில் வெற்றி பெற்று, சவுதிக்கு செல்வதுப் பற்றியும் மீதமுள்ள கதையை இயக்குநர் முடிக்கிறார்.
# வ குவாட்டர் கட்டிங்

## நடிகர்கள்

- சுரா என்கிற சுந்தர்ராஜனாக சிவா
- சுராவின் மைத்துன் மார்த்தாண்டமாக எஸ். பி. பி. சரண்
- சரோ என்கிற சரோஜாவாக லேகா வாசிங்டன்
- கிங் மற்றும் பிச்சை என்கிற பிரின்ஸ் ஆக ஜான் விஜய்
- மற்றும் பலர்
# வ குவாட்டர் கட்டிங்

## ஈஸ்டர் முட்டைகள்

இந்த படத்தின் முக்கிய சிறப்பம்சங்களில் ஒன்று இந்த படத்தில் ஈஸ்டர் முட்டைகள் போன்ற படைப்பாக்கமாகும் - ஒவ்வொரு காட்சிக்கும் பின்னணியில் சித்தரிக்கப்பட்ட கலை மற்றும் ஓவியங்கள் காட்சிக்குரிய ஒற்றுமைகளை சித்தரிக்கின்றன.
# வ குவாட்டர் கட்டிங்

## தயாரிப்பு

### வளர்ச்சி

ஒய் நாட் ஸ்டூடியோவின் சசிகாந்த் சிவாஜி, 2009 ஆம் ஆண்டின் பிற்பகுதியில் தனது அடுத்த தயாரிப்புக்காக 2010 ஆம் ஆண்டின் மிகப்பெரிய வெற்றிப் படமான தமிழ் படம் படப்பிடிப்பின் போதே இப்படத்தின் விவாதங்களைத் தொடங்கினார். சென்னையின் அடிமட்டத்தை சுற்றி நடக்கும் ஒரு கதையில் கணவர்-மனைவி பணிபுரிந்தனர், அவர்களது முதல் அறிமுகமான ஓரம் போ வெற்றிகரமாக ஓடியது. அவர்களது அடுத்த படம் 'ஓரம் போ' படத்திற்கு மாறுபட்டதாக இருக்க வேண்டுமென அவர்கள் விரும்பினர். இது சென்னையை அடிப்படையாகக் கொண்டு எடுக்கப்பட்டது.  
இந்த திரைப்படம் "வ: குவாட்டர் கட்டிங்" என்ற பெயரில் வெளியிடப்பட்டது. ஆனால் ஆங்கில வார்த்தைகளைப் பயன்படுத்துவதன் காரணமாக, தமிழக அரசின் பொழுதுபோக்கு வரி விலக்கு விதிகளின்படி படைப்புகளின் தலைப்புகள் தமிழில் மட்டுமே இருந்தால் மட்டுமே வரிவிலக்கு கிடைக்கும் என்பதால், படத்தின் தலைப்பு 'வ' என்று மாற்றப்பட்டது இது ஒன்றின் கீழ் நான்கு (1/4) என்ற அர்த்தம் தரும் சொல்லாகும்.
# வ குவாட்டர் கட்டிங்

## தயாரிப்பு

### படமாக்கம்

இதன் படப்பிடிப்பு 2010 இல் தொடங்கியது. அடுத்தடுத்த வாரங்களில் சென்னை முழுவதும் படப்பிடிப்பு தொடர்ந்து நடைபெற்றது. படத்தின் முக்கிய பகுதிகளான பழைய சென்னை மற்றும் மெரினா கடற்கரை ஆகிய இடங்களில் பரவலாக படமாக்கப்பட்டது.
# வ குவாட்டர் கட்டிங்

## வெளியீடு

இந்த படத்தின் செயற்கைக்கோள் உரிமைகலைஞர் தொலைக்காட்சிக்கு விற்கப்பட்டன. இந்தியத் திரைப்படத் தணிக்கை குழு இந்த படத்திற்கு "யு / ஏ" சான்றிதழை வழங்கியது.
# வ குவாட்டர் கட்டிங்

## ஒலிப்பதிவு

இதன் ஒலிப்பதிவை இசையமைப்பாளர் ஜி. வி. பிரகாஷ் குமார் மேற்கொண்டுள்ளார்
# லலிதா குமாரி

**லலிதா குமாரி** என்பவர் தென்னிந்தியத் திரைப்பட நடிகையாவார். இவர் நடிகர் சி. எல். ஆனந்தனின் மகளும், டிஸ்கோ சாந்தியின் சகோதரியும் ஆவார். இவர் *மனதில் உறுதி வேண்டும் (1987 திரைப்படம்)*, *புதுப்புது அர்த்தங்கள்*, *புலன் விசாரணை (திரைப்படம்)* and *சிகரம் (திரைப்படம்)* போன்ற படங்களில் நடித்துள்ளார்.
# லலிதா குமாரி

## குடும்பம்

1994 -ல் நடிகர் பிரகாஷ் ராஜைத் திருமணம் செய்து கொண்டார். இவர்களுக்கு பூஜா, மேக்னா என மகள்களும், சித்து என்ற மகனும் உள்ளனர். 2004ல் சித்து இறந்தார். அதன்பின் 2009ல் பிரகாஷ் ராஜை விவாகரத்து செய்தார்.
# லலிதா குமாரி

## திரை வாழ்க்கை

| Year | Film | Role | Language | Notes |
| --- | --- | --- | --- | --- |
| 1987 | *மனதில் உறுதி வேண்டும் (1987 திரைப்படம்)* | தமிழ் |  |  |
| 1988 | *வீடு மனைவி மக்கள்* | தமிழ் |  |  |
| 1989 | *புதுப்புது அர்த்தங்கள்* | தமிழ் |  |  |
| 1990 | *புலன் விசாரணை (திரைப்படம்)* | தமிழ் |  |  |
| 1990 | *உலகம் பிறந்தது எனக்காக* | தமிழ் |  |  |
| 1990 | *13-ம் நம்பர் வீடு* | ரேகா / பேய் | தமிழ் |  |
| 1991 | *சிகரம் (திரைப்படம்)* | தமிழ் |  |  |
| 1993 | *பார்வதி என்னை பாரடி* | தமிழ் |  |  |
| 1995 | ''நாடோடி மன்னன் | குயில் ஆத்தா | தமிழ் |  |
| 1995 | *மறுமகன்* | கண்ணம்மா | தமிழ் |  |
| TBD | *செல்வா (இயக்குநர்)* | தமிழ் | } |  |
# தகவல் பாதுகாப்பு விழிப்புணர்வு

தகவல் பாதுகாப்பு என்ற கருப்பொருளில் வேகமாக உருவாகி வரும் ஒரு பகுதி **தகவல் பாதுகாப்பு விழிப்புணர்வு ஆகும்.** இதன் முக்கிய நோக்கம்:  
- தகவல் அடிப்படையிலான உணர்வு சார் அபாயங்களை வெளிப்படுத்துதல்
- தகவல்களை ஆதாரமாகக் கொண்டு வேகமாக உருவாகி அச்சுறுத்தல்களை அனைவரும் அறியச் செய்தல்
- மனித நடத்தையை சீரழிக்க ஏதுவாக உள்ள.தகவல்சார் அச்சுறுத்தல்கள்களின் பல்வேறு வடிவங்களை வெளியிடல்  
தகவல்களை முன்னிறுத்திய அச்சுறுத்தல்கள் வேகமாக அதிகரித்து வருவதால் தகவல்களின் மதிப்பு அதிகரித்துள்ளது.  
தகவல்களைக் கருவியாகக் கொண்டு தாக்குபவர்களின் திறன்கள் விரிவடைந்தது.தாக்குதல் அதிகரித்துள்ளது  
தகவல்களை மையமாகக் கொண்டு தாக்குபவர்களின் தாக்குதல் எல்லைகள் பரந்து விரிந்துள்ளன  
தாக்குபவர்களின் எண்ணஙள் மற்றும் நோக்கங்கள்.பல்வேறு திசைகளிலும் வியாபித்துள்ளன  
தாக்குபவர்கள் தம் உள்நோக்கம் மற்றும் தூண்டுணர்வு ஆகியவற்றுக்கு ஏற்ப தங்களின் தாக்கும் முறைமைகளையும், வழிமுறைகளையும், செய்முறைகளையும் பன்மடங்கு மேம்படுத்தி விரிவாக்கம் செய்து வருகின்றனர்  
தகவல் பாதுகாப்புகள் கட்டுப்பாடுகள் மற்றும் செயல்முறைகள்.ஆகியவை முதிர்ச்சியடைந்துள்ளதால், இவற்றை முறியடிக்கும் விதத்தில் தாக்குதல்களின் தந்திரங்கள், நுண்ணுத்திகள், கட்டுப்பாடுகள் மற்றும் செயல்முறைகளும் முதிர்ச்சி அடைந்துள்ளன.  
தாக்குபவர்கள், தன்னல அடிப்படையில் தனிநபர்களின் மனித நடத்தை மீறல்கள் செய்தல், பெருநிறுவன வலைப்பின்னல்களைச் சிதரடித்துச் சுரண்டுதல், துணிச்சலான முறையில் பெருநிறுவன பிணையம், உள்கட்டமைப்பு ஒருங்கியங்கள்.ஆகியவற்றுக்கு நெருக்கடி ஏற்படுத்துதல் போன்றவற்றின் மூலம் வெற்றிகரமாகச் செயல்பட்டு வருகின்றனர்.  
தகவல் மற்றும் அச்சுறுத்தல்கள் பற்றி அறியாத, பாரம்பரிய பாதுகாப்பு கட்டுப்பாடுகள் மற்றும் செயல்முறைகளைப் பின்பற்றும் தனிநபர்களை இனம் கண்டு அவர்களுக்குத் தெரியாமலேயே அவர்களின் நிறுவனம், கூட்டமைப்பு, சமூக வடிவம்.ஆகியவற்றில் அத்துமீறி நுழைந்து அவர்களை இலக்காக்குகிறார்கள். இதன் காரணமாக தகவல் பாதுகாப்பு விழிப்புணர்வு முதிர்ச்சி அடைகிறது. தகவல் திருட்டுகள், அபாயங்கள், அச்சுறுத்தல்கள் ஆகியவை முதன்மைத் தகவல் அலுவலர்களின் அன்றாட வணிகப் பிரச்சினைகளாக உள்ளதால், இவற்றை எதிர்கொள்வது மற்றும் தகவல் பாதுகாப்புசார் அவர்களின் ஆட்சிமன்றக் குழுக்கூட்டப்பொருளில் முதன்மை இடம் பிடிக்கிறது. மனித ஆபத்து, நடத்தை மாற்றம், நிறுவன பாதுகாப்பு, கலாச்சார உருவாக்கம் அல்லது கலாச்சார மேம்பாடு எளிதில் பாதிக்கப்படக்கூடிய வாய்ப்புகள் மற்றும் சவால்கள், இன்றைய தகவல்சார் அச்சுறுத்தல்கள் ஆகியவற்றை அனைவரும் அறியச் செய்தல் தகவல் பாதுகாப்பு விழிப்புணர்வுக்கான முக்கிய இலக்கு ஆகும்.
# தகவல் பாதுகாப்பு விழிப்புணர்வு

## பின்னணி

தகவல் பாதுகாப்பின் பல முக்கிய கொள்கைகளில் ஒன்று தகவல் பாதுகாப்பு விழிப்புணர்வு ஆகும்..அதிகரித்து வரும் மனித ஆபத்து நடத்தைகள், தகவல் மற்றும் தகவல் பாதுகாப்பு பற்றிய நம்பிக்கைகள் மற்றும் உணர்வுகள் பற்றிய புரிதல், நிறுவன கலாச்சாரம் பற்றிய புரிதல் மற்றும் மேம்பாடு, வேகமாக உருவாகி வரும் தகவல்சார் அச்சுறுத்தல்கள் ஆகியவற்றை எதிர்கொள்ளும் நடவடிக்கைகளை உள்ளடக்கிய தொகுப்பு தகவல் பாதுகாப்பு விழிப்புணர்வின் கருப்பொருளாகும். OECD<nowiki/>யின் *பாதுகாப்பு தகவல் அமைப்புகள் மற்றும் கணினி அமைப்புகள் மற்றும் முனையங்கள் தரவுத் தொடர்பு வழித் தடங்களின்* *வழிமுறைகள் இதற்கு உதாரணமாக அமைந்துள்ளன* OECD<nowiki/>யால் ஏற்றுக்கொள்ளப்பட்ட பொதுவன ஒன்பது கொள்கைகள்:  
1. விழிப்புணர்வு
1. பொறுப்பு
1. பதில் அளித்தல்
1. நன்னெறி வழிமுறைகள்
1. மக்களாட்சிமுறை செயல்கள்
1. இடர் மதிப்பீடு
1. பாதுகாப்பு வடிவமைப்பு மற்றும் செயல்படுததுதல்
1. பாதுகாப்பு மேலாண்மை மற்றும்
1. மறு மதிப்பீடு  
இணைய பின்னணியில் இந்த வகை விழிப்புணர்வு உள்ளது. இது இணைய அல்லது கணினி தொடர்பான பாதுகாப்பு விழிப்புணர்வு என்றும் குறிப்பிடப்படுகிறது. அமெரிக்காவின் உள்நாட்டுப் பாதுகாப்புத்துறையின், தேசிய கணினி பாதுகாப்பு விழிப்புணர்வு மாத நிகழ்ச்சி திட்டம் இதற்கான முன்னெடுப்புகள் மற்றும் முயற்சிகள் மீது முழு கவனம் செலுத்துகிறது.  
2015ஆம் ஆண்டு ஜனாதிபதி ஒபாமாவின் வெள்ளை மாளிகை உச்சி மாநாட்டுக் கூட்டத்தில் கணினி வழி தகவல் மற்றும் நுகர்வோர் பாதுகாப்பு குறித்த கருத்துக்கள் முக்கிய இடம் பிடித்தன. கணினி சார்ந்த குற்றங்கள் நமக்குப் புதியன அல்ல.கணினி சார் வைரஸ்கள் 20 ஆண்டுகளுக்கும் மேலாக புழக்கத்தில் உள்ளன. பத்து ஆண்டுகளுக்கு முன் வைரஸ் சார்ந்த தொடக்க கால சம்பவங்கள் உருவான போதே கணினியில் பயனருக்குத் தெரியாமல் உளவு நிரல் நிறுவப்பட்டு அவரின் செயல்பாடுகளை இரகசியமாகக் கண்காணிக்கும் பணிகள் மேற்கொள்ளப்பட்டன. குறைந்தது 2003ஆம் ஆண்டு முதல் சட்டப்படியான நிறுவனங்களின் மூலம் பல்வேறு நிறுவன நுகர்வோரின் இரகசியத் தகவல்களை கண்காணிக்கத் தொடங்கினர். தகவல் அமைப்பு வேகமாக உருவாகி பரந்து விரிவடைந்துள்ளது. ஆனால், பயனாளர்கள் மற்றும் ஊழியர்கள் மத்தியில் தகவல் பாதுகாப்பு விழிப்புணர்வு மிகவும் பி தங்கிய நிலையில் உள்ளது என்பது ஆராய்ச்சியாளர்கள் ஒப்புக் கொண்ட பல காரணங்களில் ஒன்று ஆகும். எனினும், மிக விரைவாக கணினி இணைப்பு அல்லது கணினி தொடர்பைக் கொண்ட சேவைகள் தகவல் அமைப்பு மற்றும் உத்திகளை ஏற்று தனதாக்கிக் கொண்டுள்ளன. இவ்வாறான தழுவல், தகவல் பாதுகாப்பு கலாச்சார அடிப்படையில் நோக்கும் போது மிகவும் துரதிருஷ்டவசமானதாகத் தெரிகிறது.
# தகவல் பாதுகாப்பு விழிப்புணர்வு

## பரிணாமம்

கணினி அல்லது இணையம் தொடர்பான, மின்வெளி தாக்குதல்கள் அதிகரித்துள்ள நிலையில், அவற்றை எதிர்கொள்ளும் வகையில் தகவல் பாதுகாப்பு விழிப்புணர்வு உருவாகி வருகிறது. பல தனிநபர்கள் சார்ந்த தனிப்பட்ட தகவல்கள் பெருமளவில் இலக்காக்கப்படுகின்றன. இவற்றின் அளவு மற்றும் இவற்றுக்கான செலவு மிக அதிகமாகும். இது அமைதி குலைவு ஏற்படுத்தக் கூடிய சட்டத்திற்கு எதிரான செயல் ஆகும்..
# ஆவாபாய் பொமாஞ்சி வாடியா

**ஆவாபாய் பொமாஞ்சி வாடியா** (Avabai Bomanji Wadia, செப்டம்பர் 18, 1913 – ஜூலை 11, 2005): இலங்கையில் பிறந்த இந்திய சமூக செயல்பாட்டாளரும், எழுத்தாளரும் ஆவார். *தேசிய திட்டமிட்ட குழந்தை வளர்ப்பு அமைப்பு* என்ற அமைப்பை நிறுவியவர். மேலும் அரசு சாராத நிறுவனங்களின் மூலம் பாலியல் சுகாதாரம் மற்றும் குடும்பக் கட்டுப்பாடு பற்றிய விழிப்புணர்வுகளை ஏற்படுத்தி வருகிறார். 1971 ஆம் ஆண்டு இந்திய குடியரசின் நான்காவது உயரிய விருதான பத்மசிறீ விருது வழங்கி கௌரவிக்கப்பட்டார்.
# ஆவாபாய் பொமாஞ்சி வாடியா

## வரலாறு

### இளமையும் கல்வியும்

ஆவாபாய் 1913, செப்டம்பர் பதினெட்டாம் நாள் அன்றைய பிரித்தானிய இலங்கையின் கொழும்பில் பிறந்தார். இவருடைய குடும்பம் இந்தியாவின் குஜராத் மாநிலத்தினைப் பூர்வீகமாகக் கொண்டது; மேலும் மிகவும் வசதியான, மேற்கத்தியக் கலாச்சாரத்தைப் பின்பற்றிய பார்சி மக்கள் இனத்தைச் சேர்ந்தது. ஆவாபாயின் தந்தை தோரப்ஜி முஞ்ச்செர்ஜி, கப்பல் அதிகாரியாகப் பணியாற்றினார்., இவருடைய தாயார் ஆரிஸ்வாலா மேத்தா இல்லத்தரசியாக இருந்தார். கொழும்பில் பள்ளிப்படிப்பைத் தொடங்கிய ஆவாபாய், 1928 இல் தனது பதினைந்தாம் வயதில் இந்திலாந்து சென்றார். அங்கு பிராண்ட்ஸ்பெரியில் உள்ள குவீன்ஸ் பார்க் கம்யூனிட்டி பள்ளியிலும், பின்னர் இலண்டனில் உள்ள கில்பர்ன் உயர்நிலைப்பள்ளியும் தனது படிப்பை முடித்தார்.  
1932 இல் சட்டம் பயின்ற ஆவாபாய் 1934 இல் *இன்ஸ் ஆஃப் கோர்ட்டில்* (நீதிமன்றம்) தன்னை ஒரு வழக்குரைஞராகப் பதிவுசெய்து கொண்டார். இவர் சட்டத்தேர்வை எழுதி வெற்றிபெற்ற முதல் இலங்கைப் பெண் ஆவார். 1936-1937 இல் இலண்டன் உயர்நீதிமன்றத்தில் ஒருவருடம் வழங்குரைஞராக பயிற்சிபெற்றார்.  
ஒரு சட்ட மாணவர் என்ற முறையில், அவர் பொதுநலவாய மாநாட்டிலும், சர்வதேச பெண்கள் கூட்டமைப்பு மாநாடுகள், பல்வேறு பேரணிகள் மற்றும் நிகழ்வுகளில் கலந்துகொண்டார். மகாத்மா காந்தி, முகமது அலி ஜின்னா, ஜவஹர்லால் நேரு ஆகிய இந்தியச் சுதந்திரப் போராட்டத்தில் பங்கு கொண்ட தலைவர்கள் இலண்டன் வந்திருந்த பொழுது, அவர்களை ஆவாபாய் நேரில் சந்தித்து கலந்துரையாடினார். இந்தத் தொடர்பின் காரணமாக, ஆவாபாய் இளநிலை வழக்குரைஞராகப் பணிபுரிய சில நிறுவனங்களுக்கு விண்ணப்பிக்கும் பொழுது அந்நிறுவனங்கள் இந்தனைக் காரணமாகக் கூறி அவரை நிராகரித்தன. பின்னர் இரண்டு வருடங்கள் கழித்து ஆவாபாய் இலண்டனில் இருந்து 1939 இல், தமது தாயகமான கொழும்பு திரும்பினார். அங்கு உச்சநீதி மன்றத்தில் பதிவுபெற்று வழக்குரைஞராக 1939 முதல் 1941 வரை பணியாற்றினார்.
# தோரணை (திரைப்படம்)

**தோரணை** (Thoranai) என்பது 2009 ஆம் ஆண்டில் தமிழில் வெளிவந்த சண்டை மற்றும் நகைச்சுவை தமிழ் திரைப்படம் ஆகும். *ஜி.கே. பிலிம் கார்பரேஷன்* சார்பில் விக்ரம் கிருஷ்ணா தயாரிக்க, சபா அய்யப்பன் இயக்கத்தில் வெளிவந்த இதில் விஷால், ஷ்ரேயா சரண் ஆகிய இருவரும் முன்னணிக் கதாபாத்திரங்களில் நடித்திருந்தனர். மேலும் சந்தானம், பொல்லாதவன் கிஷோர், அலி, பிரகாஷ் ராஜ் ஆகியோர் முக்கியக் கதாபாத்திரங்களில் நடித்துள்ளனர். இப்படம் ஒரே நேரத்தில் தமிழில் தோரணை என்ற பெயரிலும், தெலுங்கில் *பிஸ்தா* என்ற பெயரிலும் படமாக்கப்பட்டது. பின்னர், 2010 ல் *விஷால் கி குர்பான்* என்ற பெயரில் இந்தியில் மறு ஆக்கம் செய்யப்பட்டது.
# தோரணை (திரைப்படம்)

## கதைச் சுருக்கம்

குரு (கிஷோர்) மற்றும் தமிழரசன் , சூர்ய பிரகாஷ் (பிரகாஷ் ராஜ்) ஆகியோர் மற்றவர்களை பயமுறுத்தி அடாவடித்தனத்தில் ஈடுபடும் அடிதடி கும்பலைக் கொண்டு சென்னையில் இருக்கின்றனர். அவர்கள் நகரில் தங்களது ஆதிக்கத்தை நிலைநாட்ட ஒருவருக்கொருவர் போட்டி போட்டுக் கொண்டும் சண்டையிட்டும் வருகிறார்கள். மதுரையைச் சேர்ந்த முருகன் (விஷால்) ஒரு லட்சியத்தோடு சென்னை வருகிறான். இருபது வருடங்களுக்கு முன் வீட்டை விட்டு ஓடிப்போன தனது சகோதரனை தேடிக் கண்டு பிடித்து ஊர்த் திரும்புவதாக தனது தாயிடம் (கீதா) வாக்களித்துவிட்டு வருகிறான்.  
அவனது நண்பன் வெள்ளைச்சாமியின் (சந்தானம்) உதவி அவனுக்குக் கிடைக்கிறது. பின் குரு தான் தனது சகோதரன் எனத் தெரிகிறது. அவர்கள் இருவரும் எவ்வாறு சூர்யபிரகாசிடம் இருந்து தங்களைப் பாதுகாத்தனர் என்பது போன்று கதை அமைக்கப்பட்டிருக்கும்.
# தோரணை (திரைப்படம்)

## நடிப்பு

**தமிழ் பதிப்பு**
- முருகனாக விஷால்
- இந்துவாக சிரேயா சரண்
- வெள்ளைச் சாமியாக சந்தானம்
- முக்கிய வில்லன் தமிழரசனாக பிரகாஷ் ராஜ்
- முருகனின் சகோதரன் குருவாக கிஷோர்
- மற்றும் பலர்.
# தோரணை (திரைப்படம்)

## ஒலிப்பதிவு

| எண். | பாடல் | பாடியோர் | நீளம் (m:ss) | எழுதியோர் |  |
| --- | --- | --- | --- | --- | --- |
| 1 | "வெடி வெடி சரவெடி" | ரஞ்சித், நவீன் | 4:26 | விவேகா |  |
| 2 | "வா செல்லம்" | உதித் நாராயணன் | 5:07 | பா. விஜய் |  |
| 3 | "புடிச்சா" | விஜய் யேசுதாஸ், ஜனனி | 3:58 | கபிலன் |  |
| 4 | "பெலிகான் பறவைகள்" | ரஞ்சித் ராகுல், ரீட்டா, ஜெய் | 4:07 | வாலி |  |
| 5 | "மஞ்சச்சேலை மந்தாகினி" | திப்பு, சைந்தவி | 4:20 | பா. விஜய் | } |
# தோரணை (திரைப்படம்)

## வரவேற்பு

பிகைன்ட்வுட் மற்றும் சிஃபி போன்ற வலைதளங்களில் இப்படம் பல்வேறு விமர்சனங்களை எதிர் கொண்டது.
# மாரியா கொலம்பகே

**ரொமந்தி மாரியா கொலம்பகே** (Romanthi Maria Colombage, மே 19, 1984) ஓர் இலங்கை அழகுராணியும், விளம்பர துறையைச் சேர்ந்தவரும், இலங்கையின் உலக அழகிப் பட்டம் பெற்றவரும் அவார். ஆடை வடிவமைப்பு வல்லுநரான கொலம்பகே சீனாவில் 2007 இல் நடைபெற்ற உலக அழகிப்போட்டியில், இலங்கையின் சார்பில் போட்டியிட்டு இலங்கை உலக அழகிப்பட்டம் வென்றார். கொலம்பகே இலங்கையின் மிகப் புகழ்பெற்ற விள்ம்பர அழகி ஆவார். ஐரோப்பா, ஆசியா ஆகிய நாடுகளில் ஆடை அலங்கார நிகழ்வுகளை நிகழ்த்தியுள்ளார்.
# மாரியா கொலம்பகே

## பின்னணி

கொலம்பகே இலங்கையின் கொழும்பில் பிறந்தவர். இவருக்கு ராப்தி என்ற ஒரு சகோதரி உள்ளார். கொழும்பில் ஹோலி ஃபேமிலி கான்வெண்டில் படிப்பைத் தொடங்கிய இவர் தனது 18 ஆம் வயதில் ஆடை வடிவமைப்பில் பட்டயக் கல்வியை முடித்தார். தனது இருபத்தொன்றாம் வயதில் சந்தைப்படுத்துதலில் பட்டயக் கல்வி பெற்றார். பின்னர் இங்கிலாந்தின் கார்டிஃப்-இல் உள்ள வேல்ஸ் பல்கலைக்கழகத்தில் வணிக நிர்வாகம் மற்றும் மேலாண்மையில் முதுகலைப் பட்டம் பெற்றார்.  
தனது பதினேழாம் வயதில் ஒரு நடன அமைப்பாளாரின் வேண்டுகோளுக்கிணங்கி, கொழும்பில் ஓர் ஆடை அலங்கார நிகழ்வில் கலந்துகொண்டார். அதன் பின்னரே ஐரோப்பிய ஆசிய நாடுகளில் நடைபெற்ற நிகழ்ச்சிகளில் பங்குகொள்ளத் தொடங்கினார். 2003 இல் இலங்கையின் குறிப்பிடத்தக்க ஆடை அடையாளப் பெயர்களுள் ஒன்றான “பெல்லூசி” என்ற நிறுவனம் வடிவமைக்கப்பட்ட படைப்புகளில் முக்கிய பங்காற்றினார். இது வால்ட் டிஸ்னி நிறுவனம் மற்றும் ஹால்மார்க் வடிவமைப்புகளுக்குப் பெயர்பெற்ற, ரோஷன் பெரேரா என்பவருடைய நிறுவனமாகும். ஆடை வர்த்தகத்தைப் பல்வகைப்படுத்துவதில் கொலம்பகே ஒரு கருவியாக இருந்து செயல்பட்டார்.
# மாரியா கொலம்பகே

## பணி

கொலம்பகே இந்தியா மற்றும் இலங்கையில் பல்வேறு புகைப்படமெடுக்கும் நிகழ்வுகளில் கலந்துகொண்டார். இவருடைய பதினெட்டாம் வயதில் துபாய், பாக்கிஸ்தான் ஆகிய நாடுகளில் வடிவழகுகாக கலந்துகொண்டு திரும்பினார்.பின்னர் ஜெர்மனி, லண்டன், பாரிஸ் ஆகிய இடங்களில் அலங்கார நடை பயின்று மேடைகளில் தோன்றினார். மேலும் சிங்கப்பூர், தாய்லாந்து, சீனா ஆகிய நாடுகளுக்கும் சென்றார். விரைவிலேயே தன்னுடைய பெயரை நிலைநாட்டி தாயகமான இலங்கையின் சார்பில் அழகிப்போட்டியில் கலந்துகொண்டார். 2007 இல் உலக அழகிப்போட்டியில் இலங்கையின் சார்பில் கலந்துகொண்டு இலங்கையின் உலக அழகிப் பட்டம் சூட்டப்பெற்றார்.  
2008 இல் இந்தியாவில் கர்நாடக மாநிலம் பெங்களூருரைச் சேர்ந்த பிரசாத் பிட்டப்பா தனது நிறுவனத்திற்கான வடிவழகுகிற்காக நடிக்க இவரை அனுகினார். 2008 இல் அவருடைய *அபஹரன்* நகைக்கடைக்கான பெங்களூரின் புதியமுகமாக கொலம்பகே தேர்ந்தெடுக்கப்பட்டார். அதன் பின்னர் இவர் இந்தியாவிலேயே ஆறு மாதங்கள் தங்கியிருந்து வடிவழகு செய்தார். 2008, 2009 களில் கொலம்பகே இலங்கையின் கொழும்பு நகைக்கடைகளின் விளம்பர அழகியாகத் தோன்றினார். 2010 புத்தி பத்தீக் என்ற நீச்சலுடை நிறுவனத்தின் பத் டங்களில் இடம்பிடித்தார். *நேஷன் ட்ரஸ்ட் பேங்க், சிங்கர், ஆசியன் அலையன்ஸ் காப்பீடு* ஆகிய நிறுவன விளம்பரஙகளில் தோன்ற கொலம்பகே ஒப்பந்தம் செய்யப்பட்டுள்ளார்.
# மாரியா கொலம்பகே

## வாழ்க்கை

கொலம்பகே *கியான் விஜெ*சின்ஹா என்ற இலண்டன் வங்கியாளரை ஜூலை 10, 2010 இல் மணந்தார். இவர்களுடைய திருமணம் மவுண்ட் லெவினியாவில் தாமஸ் தேவலயத்தில் நடைபெற்றது. அங்குள்ள தனியார் கடற்கரையில் உள்ள மவுண்ட் லெவினியா விடுதியில் இவர்களுடைய திருமண வரவேற்பு நிகழ்வு நடைபெற்றது. தற்பொழுது இவர் தனது கணவருடன் இலண்டனில் வசித்து வருகிறார்.
# நாடோடி மன்னன் (1995 திரைப்படம்)

**நாடோடி மன்னன்** (*Nadodi Mannan*) என்பது 1995ல் வெளிவந்த தமிழ்த் திரைப்படமாகும். இத்திரைப்படத்தை மணிவாசகம் எழுதி இயக்கியிருந்தார். அவரது மனைவி இராஜேஸ்வரி மணிவாசகம் தயாரித்திருந்தார். தேவா இசையமைத்திருந்தார். 19 ஆகஸ்ட் 1995 ஆம் ஆண்டு வெளிவந்த இப்படம், பாக்ஸ் ஆபீசில் தோல்வி அடைந்தது
# நாடோடி மன்னன் (1995 திரைப்படம்)

## நடிகர்கள்

- சரத்குமார் - ராமு என்கிற ராம் சுந்தர்
- மீனா - மீனாட்சி மற்றும் பிரியா-
- ரகுவரன் - கிருஷ்ணமூர்த்தி
- கவுண்டமணி - பொண்ணுசாமி
- செந்தில்
- விக்னேஷ் - ரமேஷ்
- அல்போன்சா - தில்ருபா
- லலிதா குமாரி - குயிலாத்தா
- வெண்ணிற ஆடை மூர்த்தி
- கிட்டி - மீனாச்சியின் தந்தை
- தனூஸ்
- சூர்யகாந்த்
- ஒரு விரல் கிருஷ்ணா ராவ்
- சந்திரசேகர்
# நாடோடி மன்னன் (1995 திரைப்படம்)

## கதைச்சுருக்கம்

ராமு என்றும் அழைக்கப்படும் ராம் சுந்தர் (சரத் குமார்) ஒரு பணம் படைத்த பெரிய தொழிலதிபர். அவரது மனைவியின் பெயர் மீனாக்ஷி (மீனா). இந்த தம்பதிக்கு ப்ரியா (அதுவும் மீனா தான்) என்ற மகள் இருந்தாள். அவள் வீம்பும் திமிரும் அதிகம் கொண்டவள். படித்த பட்டதாரியான ரமேஷ் (விக்னேஷ்), படிப்பிற்கேற்ற வேலை கிடைக்காமல் கார் ஓட்டுநராக பணியாற்றி வருகிறான். ப்ரியா மீது காதல் வயப்பட்டு, தான் ஒரு பெரிய பணக்காரன் என்று பொய் சொல்கிறான் ரமேஷ். அதை நம்பி ப்ரியாவும் ரமேஷை காதல் செய்கிறாள். பின்னர், ரமேஷ் சொன்னது பொய் என்று தெரியவந்து ரமேஷை வெறுத்து ஒதுக்குகிறாள். அதனால், ப்ரியாவின் தந்தை ராமு தனக்கு கடந்த காலத்தில் நடந்ததை பற்றி கூறுகிறார்.  
கடந்த காலத்தில், ஒரு பெரிய பணக்காரரின் (கிட்டி) மகள் மீனாக்ஷி. ராமு, ஒரு செருப்பு தைக்கும் தொழிலாளி. அவனின் நண்பன் பொன்னுசாமி (கவுண்டமணி) ஆவான். அவ்வாறாக ஒரு நாள், ரவுடிகளிடமிருந்து மீனாட்சியை காப்பாற்றுகிறான் ராமு. உடனே, மீனாக்ஷி ராமுவை காதல் செய்கிறாள். பொன்னுசாமியின் உதவியுடன் மீனாக்ஷி, மயில் ஆத்தா என்ற பெயரில் ஏழை போல் நடித்து, ராமுவை தன் வசம் காதல் வயப்பட்ட நாடகமாடுகிறாள். அதனை நம்பி ராமுவும் மீனாட்சி மேல் காதல் கொள்கிறான். அதே சமயம், மீனாட்சியின் தந்தை இந்த காதலை ஒப்புக்கொள்ளவில்லை. அதனால், தனது பணக்கார வாழ்க்கையை துறந்து, ராமுவை மணம் செய்கிறாள் மீனாக்ஷி. அதன் பின்னர், அயராது உழைத்து, இந்திய அளவில் பெரிய பணக்காரர்களில் ஒருவராக இடப்பிடிக்கிறான் ராமு.  
நிகழ்காலத்தில், செல்வாக்குள்ள கிருஷ்ணமூர்த்தியிடம் (ரகுவரன்) ராமுவிற்கு மோதல் ஏற்படுகிறது. அதன் பின்னர், ப்ரியா ரமேஷை ஏற்றுகொண்டாளா? மோதலில் ராமு வெற்றிபெற்றாரா? போன்ற கேள்வி விடைகாணுதலே மீதிக் கதையாகும்.
# நாடோடி மன்னன் (1995 திரைப்படம்)

## ஒலிப்பதிவு

<span data-segmentid="149">காளிதாசன் எழுதிய பாடல் வரிகளுக்கு தேவா இசை அமைத்தார்.</span>
| <span data-segmentid="154">1</span> | ஹௌசிங் போர்டு | <span data-segmentid="156">மனோ , ஸ்வர்ணலதா</span> | <span data-segmentid="159">5:11</span> |  |
| --- | --- | --- | --- | --- |
| <span data-segmentid="160">2</span> | மானா மதுரை | <span data-segmentid="162">மனோ</span><span data-segmentid="162">, எஸ். ஜானகி</span> | <span data-segmentid="164">4:55</span> |  |
| <span data-segmentid="165">3</span> | தென் கிழக்கு | <span data-segmentid="167">எஸ்.பி. பாலசுப்ரமணியம் , கே.எஸ். சித்ரா</span> | <span data-segmentid="170">5:06</span> |  |
| <span data-segmentid="171">4</span> | <span data-segmentid="172">திரி அக் கேனி</span> | <span data-segmentid="173">மனோ</span> <span data-segmentid="173">, ஸ்வர்ணலதா</span> | <span data-segmentid="174">5:16</span> |  |
| <span data-segmentid="175">5</span> | <span data-segmentid="176">வாழும் பூமி</span> | <span data-segmentid="177">எஸ்.பி. பாலசுப்ரமணியம்</span> | <span data-segmentid="178">5:09</span> | } |
# மருமகன் (திரைப்படம்)

***மருமகன்*** என்பது 1995ல் வெளிவந்த தமிழ்த் திரைப்படமாகும். இதனை மணிவாசகம் எழுதி இயக்கியிருந்தார். தேவா இசையமைத்திருந்தார் இத்திரைப்படம் 7 ஜுலை 1995 ல் வெளிவந்தது.
# மருமகன் (திரைப்படம்)

## நடிகர்கள்

- கார்த்திக் - தங்கராசு
- மீனா - மஞ்சுளா
- ராதாரவி - மயில்சாமி கவுண்டார்
- நாகேஷ்
- கவுண்டமணி - கோவிந்தசாமி
- செந்தில்
- மனோரமா- தாயம்மா
- ஆர். சுந்தர்ராஜன் - முனியாண்டி
- பொன்னம்பலம்
- குமரிமுத்து - ஆறுமுகம்
- கோகிலா
- லலிதா குமாரி கண்ணம்மா
- பெரிய கருப்பு தேவர்
# திலானி ஏக்கநாயக்க

**திலானி அசோகமாலா ஏக்கநாயக்க** (*Dilhani Ashokamala Ekanayake*, (; பிறப்பு;மார்ச் 4, 1970) இலங்கையைச் சேர்ந்த விருதுபெற்ற திரைப்பட நடிகையும் தொலைக்காட்சி நாடக நடிகையும் ஆவார். பாலிவுட் படங்களின் கடுமையான போட்டி மற்றும் தொலைக்காட்சி நிகழ்ச்சிகளின் எழுச்சி ஆகியவற்றால் சிங்களத் திரைப்படத்துறை கடுமையான சரிவைச் சந்தித்த போதும், சிங்களத் திரையுலகில் தனக்கென ஓரிடத்தைத் தக்கவைத்த நடிகைகளுள் ஏகநாயக ஒருவராவார். இவர் இலங்கையின் ஸ்ரீதேவி என அறியப்படுகிறார்.
# திலானி ஏக்கநாயக்க

## தொலைக்காட்சி நடிப்பு

திரைப்படங்களில் நடித்துக்கொண்டிருக்கும் பொழுதே இவர் தொலைக்காட்சி நாடகங்களிலும் தனது நடிப்பை வெளிப்படுத்தி தொலைக்காட்சி நட்சத்திரமாகவும் விளங்கினார். மாயா ரங்கா, சுவர்ன கிங்கிணி, மீதுமா ஆகிய தொலைக்காட்சி நாடகங்களில் தனித்துவமான இவரது நடிப்பு அனைவராலும் பேசப்பட்டது. இலங்கையின் திரை நட்சத்திர விழாவான *ரிடீ ரேயாக்* என்ற விழாவில் இவர் முக்கிய கதாபாத்திரமேற்று நடித்தார். இந்நிகழ்ச்சி இலங்கையில் ஆண்டுக்கொருமுறை நிகழும் புகழ்பெற்ற நிகழ்ச்சியாகும். ரன்வீரு ரியல் ஸ்டார், மெகாஸ்டார், ஆகிய நிகழ்ச்சிகளில் நடுவராக இருந்தார். தற்பொழுது *தவாலா தூவீலி*, *தேவியா சுகாலா* ஆகிய தொலைக்காட்சி நாடகங்களில் நடித்து வருகிறார். இவர் லக்ஸ் சோப்பின் விளம்பரத் தூதுவர் ஆவார்.
# திலானி ஏக்கநாயக்க

## திரைப்படத்துறை

1989இல் திரைப்படத்துறையில் நுழைந்த ஏக்கநாயக்க நடித்த முதல் படம் யாஸ்பாலித நாணயக்காரா என்பவரின் இயக்கத்தில் வெளிவந்த தெதுன்ன சாமநாளியக் என்ற படமாகும். 2005 இல் இலங்கையில் நடைபெற்ற சரசவ்விய திரைப்பட விழாவில் , சரசவ்விய விருதுக்கான சிறந்த நடிகை விருது பெற்றார். மேலும் *மேக வாம் அதா, சுலங்கா, மே மேக சந்தை, சூடு காலு சாகா ஆளு, பேம் கேக்குல, மாயா ரங்கா* (தொலைக்காட்சி நாடகம்), சமீபத்திய தொலைக்காட்சி நிகழ்ச்சியான *தாவாலா தூவாலி* ஆகியவற்றில் ஏக்கநாயக்க தனது சிறப்பான நடிப்பை வெளிப்படுத்தியுள்ளார். தொடக்கத்தில் வணிக ரீதியான படங்களில் நடித்தார். இவருடைய நடனமாடும் திறமையும், புன்னகையும் ரசிகர்களைக் கவர்ந்தது. இவர் இலங்கையின் ஸ்ரீதேவி என அறியப்படுகிறார். *அசோக* *ஹந்தகமா* என்பவரின் *மீ மக சண்டை* என்ற படத்தில் இவர் தமிழ்ப் பெண் கதாப்பாத்திரமேற்று மாறுபட்ட வேடத்தில் தன் நடிப்பை வெளிப்படுத்தினார் .
# பாட்டுக்கு நான் அடிமை

**பாட்டுக்கு நான் அடிமை** (*Paattukku Naan Adimai*) என்பது 1990 இல் வெளிவந்த இந்திய தமிழ் திரைப்படமாகும். இதனை சண்முகப்பிரியன் இயக்கியிருந்தார். இதில் ராமராஜன், ரேகா, குஷ்பூ போன்றோர் முக்கிய கதாபாத்திரங்களில் நடித்திருந்தனர்.
# பாட்டுக்கு நான் அடிமை

## நடிகர்கள்

- ராமராஜன்
- ரேகா
- குஷ்பூ
- ரவிச்சந்திரன்
- கவுண்டமணி
- செந்தில்
- மனோரம்மா
- சுலோச்சனா
- ரூபா
- கிரிஸ்
- அருண்
- ஆனந்த் ராஜ்
- லிவிங்ஸ்டன்
- பாண்டு
- டிஸ்கோ சாந்தி
# பாட்டுக்கு நான் அடிமை

## இசை

இத்திரைப்படத்திற்கு இளையராஜா இசையமைத்திருந்தார்.  
| 1 | "தாலாட்டு கேட்காத ஆள்" | மனோ | பொன்னடியான் | 04:35 |  |
| --- | --- | --- | --- | --- | --- |
| 2 | "பூவே பூவே" | மலேசியா வாசுதேவன், கே. எஸ். சித்ரா | கங்கை அமரன் | 04:30 |  |
| 3 | "கண்ணம்மா... கெட்டாலும் சேரு" | மலேசியா வாசுதேவன் | கங்கை அமரன் | 04:34 |  |
| 4 | "புள்ளி வச்ச" | மலேசியா வாசுதேவன் | கங்கை அமரன் | 04:33 |  |
| 5 | "யார் பாடும் பாடல்" | மலேசியா வாசுதேவன், எஸ். ஜானகி | கங்கை அமரன் | 05:33 |  |
| 6 | "பாட்டுக்கு ஜோடியா" | மலேசியா வாசுதேவன், கே. எஸ் . சித்ரா | கங்கை அமரன் | 05:41 |  |
| 7 | "அத்தி மரக்கிளி" | மலேசியா வாசுதேவன் | கங்கை அமரன் | 04:45 | } |
# பாண்டு (நடிகர்)

**பாண்டு** (பெப்ரவரி 19, 1947 – மே 6, 2021) என்பவர் தமிழ்த் திரைப்பட நடிகரும், ஒவியரும் ஆவார். இவர் நகைச்சுவை கதாப்பாத்திரங்களில் அதிகம் நடித்துள்ளார். இவருடைய சகோதரர் இடிச்சப்புளி செல்வராசு என்பவரும் நகைச்சுவை நடிகராவார். இவர் திரைப்படங்களோடு தொலைக்காட்சி தொடர்களிலும் நடித்துள்ளார். தினம் தினம் தீபாவளி, உறவுகள் சங்கமம், வள்ளி போன்ற தொலைக்காட்சி தொடர்களில் நடித்துள்ளார்.
# பாண்டு (நடிகர்)

## வாழ்க்கை

சென்னை ஓவிய கல்லூரி மாணவரான பாண்டு தென்னிந்தியாவில் ஓவியத்தில் ஆராய்ச்சி படிப்பில் முனைவர் பட்டம் வாங்கிய ஒரே நபர் இவர்தான் என்பது குறிப்பிடத்தக்கது. சிறந்த ஓவியரான பாண்டு எழுத்துகள் வடிவமைக்கும் கலைஞராக இருந்தார். *கேபிட்டல் லெட்டர்ஸ்* என்ற நிறுவனத்தை இவர்களது மகன்களான பிண்டு, பிரபு, பஞ்சு ஆகியோருடன் இணைந்து சென்னையில் நடத்திவந்தார். அந்த நிறுவனத்தின் மூலமாக பல்வேறு திரையுலக பிரலங்களின் இல்லங்கள், நிறுவனங்களின் பெயர்பலகையை வடிவமைத்து வந்தார். இவரது சகோதரர் இடிச்சப்புளி செல்வராசு எம்.ஜி.ஆரிடம் உதவி இயக்குநராக இருந்தார். அவர் மூலமாக இவர் எம்.ஜி.ஆருக்கு அறிமுகமானார். அதனால் எம்.ஜி.ஆர். நடித்த குமரிக்கோட்டம், உலகம் சுற்றும் வாலிபன் ஆகிய படங்களில் ஓவியங்கள் வரைந்து கொடுக்கும் வாய்ப்பைப் பெற்றார். எம்.ஜி.ஆர். அதிமுக கட்சியைத் தொடங்கியபோது, அதிமுகவின் கொடியையும், அக்கட்சியின் சின்னமான இரட்டை இலையை வரைந்து வடிவமைத்த ஓவியர் இவர்தான்.
# பாண்டு (நடிகர்)

## மறைவு

கொரோனா தொற்று காரணமாக சென்னையில் உள்ள தனியார் மருத்துவமனையில் சிகிச்சைபெற்றுவந்த இவர், சிகிச்சை பலனின்றி மே 6, 2021 அன்று உயிரிழந்தார்.
# ஜெசிமா இஸ்மாயில்

தேசபந்து **ஜெசிமா இஸ்மாயில்** (பிறப்பு 1935) இலங்கையை சேர்ந்த கல்வியாளர், ஒலிபரப்பாளர் மற்றும் சமூக ஆர்வலரும் ஆவார். இவர் மனித உரிமை வழக்கறிஞராக சேவையாற்றியுள்ளார். கல்வி, மனித உரிமை, ஒலிபரப்பு ஆகிய துறைகளில் பல உயர் பதவிகளை வகித்துள்ளார். முஸ்லிம் மகளிர் ஆராய்ச்சி மற்றும் நடவடிக்கை மன்றம் எனும் அமைப்பின் நிறுவனரும், இலங்கை முஸ்லிம் பெண்கள் மாநாட்டின் தலைவரும் ஆவார். இவர் நாட்டின் முக்கிய பிரச்சினைகள், இளைஞர் எழுச்சி, பெண் உரிமைகள், சமாதானம் மற்றும் ஜனநாயகம் ஆகியவைகளை பற்றி உரையாற்றியுள்ளமை குறிப்பிடதக்கது. 1989 ஆம் ஆண்டு இலங்கையின் மூன்றாவது உயரிய கௌரவமான தேசபந்து விருது வழங்கப்பட்டு கௌரவிக்கப்பட்டார். ஜெசிமா இலங்கை முஸ்லிம் சமூகத்தின் மத்தியில் சிறந்த முன்மாதிரி பெண்ணாகத் திகழ்கின்றார்.
# ஜெசிமா இஸ்மாயில்

## வாழ்க்கை வரலாறு

ஜெசிமா இஸ்மாயில் 1935 ஆம் ஆண்டு அம்பாறை மாவட்டத்தில் கல்முனை பிரதேசத்தில் இருந்து சுமார் இரண்டரை மைல் தொலைவில் அமைந்துள்ள சாய்ந்தமருது என்ற கிராமத்தில் பிறந்தார். இவரின் தந்தை நீர்ப்பாசான பொறியியளாரும் ,தாய் இல்லத்தரசியுமாவார். இவரது பாட்டனார் பள்ளிவாயில் அறங்காவலராகப் பணியாற்றியுள்ளார்.  
ஜெசிமா பழமைவாத குடும்பப் பின்னணியை கொண்டவர். ஆனால் அவரது தந்தை அவருக்கு கல்வியை தொடர ஊக்கமளித்தார். கொழும்பில் *புனித பிரிட்ஜெட்* *கன்னிமாடத்தில்* இல் கல்வி கற்றார்.  
ஜெசிமாவின் தாய்வழி குடும்பத்தின் உள்ளூர் அரசியலில் ஈடுபட்டிருந்தனர். அவரின் தாய் தேர்தல் காலங்களில் வாக்குபதிவு முகவராக பணியாற்றியுள்ளார்.  
ஜெசிமா பேராதனை பல்கலைக்கழகத்திலும், சிலோன் பல்கலைகழகத்திலும் 1955 ஆம் ஆண்டு தனது 20வது வயதில் பட்டம் பெற்றார்.
# ஜெசிமா இஸ்மாயில்

## பணி

சிலோன் பல்கலைக்கழகத்தில் 1955 ஆம் ஆண்டு பட்டம் பெற்றபின் கல்வி, மனித உரிமை, ஒலிபரப்பு ஆகிய துறைகளில் பணிபுரிந்தார். தேவி மகளிர் வித்தியாலயத்தில் அதிபர் கலாநிதி. விமலா டி சில்வா அவர்களின் வழிகாட்டலில் கடமையாற்றினார். பின்பு கனடா சென்று மெக்கில் பல்கலைக்கழகத்தில் முதுகலைப் பட்டம் பெற்றார். முதுகலை டிப்ளோமாவை அவுஸ்ரேலியா சிட்னி பல்கலைகழகத்தில் பூர்த்தி செய்தார்  
ஜெசிமா 32 வருட காலமாக கல்வி கற்பித்தலில் ஈடுபட்டிருக்கிறார். முஸ்லிம் பெண்கள் கல்லூரியில் அதிபராக 1975 - 1988 வரை சுமார் 13 வருடங்கள் கடமையாற்றியுள்ளார்.  
1980ஆம் ஆண்டு இலங்கை ஒலிபரப்பு கூட்டுத்தாபனத்தின் முதல் பெண் தலைவராக நியமிக்கப்பட்டார்.  
2009ஆம் ஆண்டு முள்ளிவாய்கால் குண்டு வெடிப்புகள் தொடர்பாக அறிக்கைகளை சமர்ப்பிக்கும் குழுவில் உறுப்பினராக நியமிக்கப்பட்டார்.  
இலங்கை முஸ்லிம் பெண்கள் மாநாட்டின் நிறுவனர் ஆவார். மேலும் இவர் கிழக்கு பல்கலைக்கழகத்தின் முன்னாள் துணை வேந்தராக சேவையாற்றியுள்ளார்.  
இலவசமான மற்றும் நேர்மையான தேர்தல்களுக்கு மக்கள் நடவடிக்கைகள் எனும் அமைப்பின் தலைவரும் ஆவார்.
# ஜெசிமா இஸ்மாயில்

## தனிப்பட்ட வாழ்க்கை

ஜெசிமா இஸ்மாயில் பேராசிரியர் *மஹ்ரூப் இஸ்மாயிலை* திருமணம் முடித்தார். பேராசிரியர் மஹ்ருப் இஸ்மாயில் 13 சூன் 2016 இல் தனது 85ம் வயதில் காலமானார்.
# சுலக்சனா (நடிகை)

**சுலக்சனா** (*Sulakshana*, பிறப்பு: 01 செப்டம்பர், 1965) என்பவர் இந்திய திரைப்பட மற்றும் தொலைக்காட்சி நடிகையாவார். இவர் செப்டம்பர் 1, 1965 ஆம் ஆண்டு பிறந்தவர். இவர் தென்னிந்திய மொழிகளான தமிழ், மலையாளம், தெலுங்கு மற்றும் கன்னட மொழிகளில் நடித்துள்ளார். காவியத் தலைவி திரைப்படம் மூலம் இரண்டரை வயதிலிருந்து நடிக்கத் தொடங்கினார். 1980 இல் *சுபோதையம்* என்ற தெலுங்குப் படத்தில் நடிகர் சந்திர மோகனோடு இணைந்து நடித்தார். இவர் தூறல் நின்னு போச்சு என்னும் திரைப்படம் மூலமாக தமிழில் அறிமுகமானர். இவர் 450க்கும் மேற்பட்ட திரைப்படங்களில் நடித்துள்ளார்.
# சுலக்சனா (நடிகை)

## குடும்பம்

ம. சு. விசுவநாதன் மகனான கோபிகிருஷ்ணன் என்பவரை திருமணம் செய்து கொண்டார். இவர்களுக்கு மூன்று மகன்கள் உள்ளனர்.
# ரௌத்ரம் (தொலைக்காட்சித் தொடர்)

**ரௌத்ரம்** இது ஒரு சிங்கப்பூர் நாட்டு மர்மம் கலந்த திரில்லர் தமிழ்மொழி தொலைக்காட்சி தொடர் ஆகும். இந்த தொடரை 'வேல் முருகன்' என்பவர் இயக்க மதியழகன், சாமினி சந்துரு, மகேஸ்வரி, விக்னேஷ் வரதராஜன், கதிரவன், மகேஷ் சந்திரதாஸ் ஆகியோர் முதன்மை கதாபாத்திரத்தில் நடித்துள்ளார்கள்.  
இந்த தொடர் சனவரி 16, 2019 முதல் வரை திங்கள் முதல் வியாழன் வரை இரவு 10 மணிக்கு வசந்தம் தொலைக்காட்சியில் ஒளிபரப்பாகி ஒளிபரப்பாகி 23 அத்தியாங்களுடன் நிறைவு பெற்றது.
# ரௌத்ரம் (தொலைக்காட்சித் தொடர்)

## நடிகர்கள்

- மதியழகன் - சக்கரவர்த்தி
- மகேஷ் சந்திரதாஸ்
- சாமினி சந்துரு
- மகேஸ்வரி
- விக்னேஷ் வரதராஜன்
- கதிரவன்
- ஹாரன் பிஜய்
- திவ்யா
- ஹரி கிருஷ்ணன்
- துர்கா லிங்கேஸ்வரன்
- அசுரா நாஜிவ்
- கமலநாதன்
- கலையரசி
- கார்த்திக் ஜெயராம்
- சஜினி
# இசுக்காண்டியம் நைட்ரேட்டு

**இசுகாண்டியம்(III) நைட்ரேட்டு** (Scandium(III) nitrate) என்பது Sc(NO<sub>3</sub>)<sub>3</sub> என்ற மூலக்கூற்று வாய்ப்பாட்டை உடைய அயனிச் சேர்மம் ஆகும். இது மற்ற அனைத்து நைட்ரேட்டுகளையும் போல ஓர் ஆக்சிசனேற்றியாகும். இச்சேர்மம் ஒளியியல் பூச்சுகளிலும், மின்னணுவியல் சாதனங்களில் மேல்பூச்சாகவும் பயன்படுகிறது,
# இசுக்காண்டியம் நைட்ரேட்டு

## தயாரிப்பு

இசுக்காண்டியம் நைட்ரேட்டை இசுக்காண்டியம் உலோகத்துடன் டைநைட்ரசன் டெட்ராக்சைடு சேர்மத்தைச் சேர்த்து வினைபுரியச் செய்து தயாரிக்கலாம்.  
:Sc + 3 N<sub>2</sub>O<sub>4</sub> → Sc(NO<sub>3</sub>)<sub>3</sub> + 3 NO  
இசுக்காண்டியம் குளோரைடு மற்றும் டைநைட்ரசன் பென்டாக்சைடுக்கு இடையிலான வினையின் மூலமும் நீரற்ற வடிவத்தைப் பெறலாம். இசுக்காண்டியம் ஐதராக்சைடு மற்றும் நைட்ரிக் அமிலத்திற்கு இடையிலான வினையிலிருந்து நான்கு நீரேற்றைப் பெறலாம்.
# கேத்தரின் ஈசாவு

**கேத்தரின் ஈசாவு** (Katherine Esau, ஏப்ரல் 3, 1898 – ஜூன் 4, 1997): ஜெர்மானிய-அமெரிக்கத் தாவரவியலாளர் ஆவார். தாவர உடலமைப்பியல் குறித்த இவரது ஆய்வுக்காக தேசிய அறிவியல் பதக்கம் பெற்றார்.
# கேத்தரின் ஈசாவு

## இளமையும் கல்வியும்

ஈசாவு 1898 இல் அன்றையஉருசியப் பேரரசின் ஏகதெரினோஸ்லாவ் (தற்பொழுது உக்ரைனில் திநிப்ரோ) என்ற இடத்தில் பிறந்தார். இவருடைய குடும்பம் ரஷியன் *மென்னோடைட்ஸ்* என அழைக்க்ப்படும் ஜெர்மானியக் கிறித்துவக் குடும்பத்தைச் சேர்ந்தது. ஈசாவு மாஸ்கோவில் தனது வேளாண்மைக் கல்வியைத் தொடங்கினார்.ஆனால் அக்டோபர் புரட்சி புரட்சி காரணமாக இவரது குடும்பம் ஜெர்மனிக்குக் குடிபெயர நேரிட்டது. அங்கு பெர்லின் வேளாண்மைப் பல்கலைக்கழகத்தில் தனது படிப்பை முடித்தார். டேவிசில் உள்ள கலிபோர்னியப் பல்கலைக் கழகத்தில் தனது படிப்பினைத் தொடர்ந்த ஈசாவு, அங்கேயே தனது முனைவர் பட்டத்திற்கான ஆய்வினை 1931 இல் முடித்துப் பட்டம் பெற்றார். பின்னர் அதே பல்கலைக்கழகத்திலேயே ஆசிரியராகப் பணியில் சேர்ந்தார். அங்கு தனது 67 ஆம் வயதில் ஓய்வு பெறும் வரை பணியாற்றினார்.  
ஈசாவு, கலை மற்றும் அறிவியலுக்கான தேசிய அகாதமியின் உறுப்பினராக 1949 இல் தேர்ந்தெடுக்கப்பட்டார். 1950 இல் இவர் *வெர்ணான் சீடெல்* என்பவருடன் இணைந்து உரியம் பற்றிய மேலும் பல ஆய்வுகளைச் செய்தார். 1957-இல் ஐக்கிய அமெரிக்காவின் தேசிய அறிவியல் அகாதமியின் உறுப்பினராகத் தேர்ந்தெடுக்கப்பட்டார். கேத்தரின் ஈசாவு, அந்த அகாதமியால் தேர்ந்தெடுக்கபப்ட்ட ஆறாவது பெண் உறுப்பினராவார். பின்னர், 1963-இல் கலிபோர்னியாப் பல்கலைக் கழகத்தில் முழுநேரப் பேராசிரியராக பணி உயர்த்தப்பட்டார். டாவிஸில் பணியாற்றி ஓய்வு பெற்ற பிறகு 1965 இல் சாந்தா பார்பராவில் உள்ள கலிபோர்னியப் பல்கலைக்கழகத்தில் பணியாற்றினார். அங்கு தனது தொண்ணூறாம் வயது வரை ஆய்வுகளில் ஈடுபட்டார். ஈசாவு 162 ஆய்வுக் கட்டுரைகளையும், ஐந்து புத்தகத் தொகுதிகளையும் வெளியிட்டுள்ளார்.  
1973 இல், ஒரு பேட்டியில் வாசர்மேன் என்பவர் இவரது வழ்க்கையில் கல்வி மற்றும் தொழில் செலுத்தும் ஆதிக்கம் பற்றிய ஒரு கேள்விக்கு இவ்வாறு எழுதுகிறார். <blockquote>”நிறுவப்பட்ட கொள்கைகளுக்காக என்னை மாற்றிக்கொள்ளும் போது ஓர் ஆன்மீகச் சுதந்திரத்தைப் பராமரிப்பதற்கான ஒரு வழியை நான் கண்டறிந்தேன்..... நான் பெண் என்பதனால் எனது பணி பாதிக்கப்படுவதாக நான் என்றுமே உணரவில்லை”." </blockquote>
# போரிரேன்

**போரிரேன்** (*Borirane*) என்பது C<sub>2</sub>H<sub>4</sub>BH என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்லினவளைய கரிமச் சேர்மமாக போரிரேன் வகைப்படுத்தப்படுகிறது. நிறமற்றும் எளிதில் தீப்பற்றக் கூடியதுமான இவ்வாயு எளிய போரிரேனுக்கு எடுத்துக்காட்டாகும். மூன்று உறுப்பினர் வளைய அமைப்பைக் கொண்ட இதன் கட்டமைப்பில் இரண்டு கார்பன் அணுக்களும் ஒரு போரான் அணுவும் உள்ளன. அசிரிடினின் அமைப்பை ஒத்த சேர்மமாக இதை காண இயலும். அசிரிடினிலுள்ள நைட்ரசன் அணுவை போரான் அணு இங்கு இடப்பெயர்ச்சி செய்கிறது. மேலும் போரிரேன் சேர்மம் எத்திலிடின்போரேனுடன் சமபகுதிச் சேர்மமாக உள்ளது.
போரிரேனுக்கு ஐந்து மாற்றியன்கள் உள்ளன.
# பரிசுத்த திரித்துவ ஆலயம், ஊட்டி

**பரிசுத்த திரித்துவ தேவாலயம்** (Holy Trinity Church) இந்தியாவில் தமிழ்நாட்டில் உள்ள உதகமண்டலத்தில் அமைந்து உள்ளது. இது ஊட்டியின் மிகப் பழைய நிலக்குறி அல்லது அடையாளம் ஆகும். இந்த கட்டிடம் ஆரம்ப காலங்களில் ஞாயிற்றுக் கிழமைகளில் தேவாலயம் ஆகவும் மற்ற நாட்களில் பள்ளி ஆகவும் செயல்பட்டு வந்தது. 1858 இல் இருந்து இது தேவாலயம் ஆக மட்டும் செயல்பட்டு வருகிறது.  
ஜார்ஜ் உக்லோ போப் எனும், தமிழ் புலமை பெற்ற ஆங்கிலேயர்தான் இந்த தேவாலயத்தின் வளர்ச்சியில் அதிகம் பங்கேற்றார். இவர் அநேக தமிழ் நூல்களை ஆங்கிலத்தில் மொழி பெயர்த்துள்ளார். திருக்குறளும் அதில் அடக்கம் ஆகும். 185 – 59 வரை இத்தேவாலயத்தின் பாதிரியாராக இருந்தார். இச்சபையில் ஏறக்குறைய 700 குடும்பங்கள் இருக்கின்றனர். ஏழு சிறு சபைகள் இந்த சேகரத்தோடு (தலைமை ஆலயம்) இணைக்கப்பட்டுள்ளது. அவை பரிசுத்த தோமாவின் ஆலயம் ஊட்டி, பரிசுத்த யோவானின் ஆலயம் கண்டல், இம்மானுவேலின் ஆலயம் கெந்தொரை, அனைத்து பரிசுத்தவான்களின் ஆலயம், தோடா காலனி, பரிசுத்த பவுலின் ஆலயம் முதோரை, கிறிஸ்துவின் ஆலயம், தோமண்ட், ஆகும். இந்த வருடம் இந்த ஆலயம் தனது 150 ஆவது பிரதிஷ்டை வருடமாக கொண்டாட இருக்கிறது.
# தூய ஸ்தேவானின் ஆலயம், ஊட்டி

**தூய ஸ்தேவானின் ஆலயம்** இந்தியாவில் உள்ள தமிழ்நாட்டில் மைசூர் – ஊட்டி செல்லும் பாதையில் அமைந்துள்ளது. நீலகிரி மாவட்டத்தில் உள்ள பழைய தேவாலயங்களில் இதுவும் ஒன்றாகும்.
# தூய ஸ்தேவானின் ஆலயம், ஊட்டி

## வரலாறு

இதன் வரலாறு 19 ஆம் நூற்றாண்டிற்கு செல்கிறது. அப்பொழுது சென்னை மாகாண ஆளுநராய் இருந்த ஸ்டீபன் ரும்போல்ட் லஷிங்க்டன் (Stephen Rumbold Lushington) என்பார் ஆங்கிலேயர்களுக்கு மட்டும் ஒரு தேவாலயம் வேண்டும் என்று நினைத்ததன் விளைவாக 1829 ஆம் ஆண்டு ஏப்ரல் 23இல் இதற்கான அடிக்கல்லை நாட்டினார். இந்த நாள் ஜார்ஜ் IV எனும் ஆங்கில அரசரின் பிறந்த நாளாகும். இத்தேவாலயமானது 1830 ஆம் ஆண்டு நவம்பர் 5 ,தேதியில் கொல்கத்தாவின் அப்போதைய பேராயர் (தலைமைப் போதகர்) ஜான் மத்தியாஸ் டர்னர் (John Mathias Turner) அவர்களால் பிரதிஷ்டை செய்யப் பட்டது . பொதுமக்களின் உபயோகத்திற்காக 1831 ஆம் ஆண்டு, ஏப்ரல் 3 ஆம் நாள் ஈஸ்டர் ஞாயிறன்று திறந்து வைக்கப்பட்டது. 1947 இல் தென் இந்திய திருச்சபையின் கீழ் வந்தது. அப்போது சென்னை படை பிரிவின் தலைவர் ஆக இருந்த ஜான் ஜேம்ஸ் அண்டர்வுட் என்பார் கட்டிட வடிவமைப்பு பொறுப்பை ஏற்றுக் கொண்டார்.
# தூய ஸ்தேவானின் ஆலயம், ஊட்டி

## கட்டிடக் கலை

இத் தேவாலயத்தின் முக்கிய தூண் மற்றும் கட்டுமான மரங்கள் ஸ்ரீரங்கம் திவீல் இருந்த திப்பு சுல்தான் அரசரின் அரண்மனையில் இருந்து எடுத்து வரப் பட்டதாகும். இந்த கட்டுமான பொருட்கள் சிகுர் மலைத் தொடர்கள் வரை எடுத்து வரப் பட்டன. இக் கட்டுமானப் பணிக்கு ஜே.ஜே. அண்டர்வுட் என்பார் பொறுப்பாளராக இருந்தார். அந்த கால கட்டத்தில் இதன் கட்டுமான செலவு 24,000 ஆகும். 1829 ஆம் ஆண்டு ஏப்ரல் மாதம் அடிக்கல் நாட்டப் பட்டது. மேற்கு பகுதியில் உள்ள சுவரில் **கடைசி உணவு** எனப் படும் ஓவியம் காணப்படுகிறது. இது கதவின் மேலே உள்ள பகுதி ஆகும். இத் தேவாலயத்தில் உள்ள வண்ண கண்ணாடி ஜன்னல் கதவுகளிலும் வண்ண ஓவியங்கள் காணப்படுகின்றன. அவற்றுள் இயேசு கிறிஸ்துவின் சிலுவை மரணக் காட்சி மற்றும் மேரி குழந்தை ஏசுவை தன் கையில் வைத்திருக்கும் ஓவியங்களும் இடம் பெற்றுள்ளன. இங்குள்ள கோபுரத்தில் எல்லா தேவாலயங்களிலும் காணப் படும் கோயில் மணிக்குப் பதிலாக ஆங்கில எழுத்து வீ வடிவத்தில் உள்ள மரப்பலகைகளுக்கு இடையில் நான்கு சுத்தியல் போன்ற அமைப்புக் காணப்படுகிறது. இவற்றில் கயிறு பிணைக்கப் பட்டுள்ளது. இதை நாம் தரையில் இருந்து பிடித்து இழுக்கும் போது இசை உருவாகிறது. இங்கு ஒரு பிரசங்க பீடம் உண்டு அதற்கு செல்ல தேவாலயத்தில் உள்ள வழிபாட்டு மேடையின் இடது பக்கத்தில் உள்ள படிக்கட்டு வழியாக செல்ல வேண்டும். இம்மேடையில் வழிபடும் இருக்கை வரிசைகளும் வழிபாட்டுக்கு உபயோகப்படுத்தும் ஆடைகள் வைக்கும் அறையும் காணப்படும்.
# தீப்தி திவாகர்

**தீப்தி திவாகர்** (*Deepti Divakar*) ஓர் இந்திய மாதிரியழகி மற்றும் 1981 ஆம் ஆண்டிற்கான இந்திய அழகிப் பட்டத்தை வென்றவர் ஆவார்..  
தீப்தி திவாகர் பெங்களுரில் பிறந்தார். இவருடைய தாத்தா டாக்டர் ஆர். ஆர். திவாகர் இந்தியாவின் முதலாவது தகவல் தொடர்பு துறை அமைச்சராக இருந்தவர் ஆவார். லாசு ஏஞ்சல்சிலுள்ள கலிபோர்னியா பல்கலைக்கழகத்திலும், நியூயார்க்கிலுள்ள பார்சன்சு வடிவமைப்பு கல்லூரியிலும் தீப்தி உட்புற வடிவமைப்பியல் படிப்பை படித்தார். பெங்களூர் பல்கலைக்கழகத்தில் கட்டிடக்கலை பட்டப்படிப்பையும், சான்பிரான்சிசுக்கோ மாநிலப் பல்கலைக்கழகத்தில் வானொலி மற்றும் தொலைக்காட்சி பாடங்களில் முதுகலைப் பட்டமும் பெற்றார்.  
இந்தியா, ஐரோப்பா, ஐக்கிய அமெரிக்கா போன்ற நாடுகளில் தீப்தி ஒரு பரத நாட்டிய கலைஞராக நடனநிகழ்ச்சிகளை நடத்தினார்.
# ஒரு விரல் கிருஷ்ணா ராவ்

***ஒரு விரல் கிருஷ்ணா ராவ்*** (*Oru Viral Krishna Rao*) என்பவர் இந்தியத் திரைப்பட நடிகராவார். இவர் தமிழ்த் திரைப்படங்களில் நகைச்சுவை நாயகனாக நடித்துள்ளார். கலைமாமணி விருது இவருக்கு தமிழக அரசு வழங்கியுள்ளது. 1965ல் ஒரு விரல் எனும் தமிழ்த் திரைப்படத்தில் நடித்தமையால், ஒரு விரல் கிருஷ்ணா ராவ் என்று அறியப்படுகிறார். இவர் 600க்கும் அதிகமான தமிழ், தெலுங்குத் திரைப்படங்களில் நடித்துள்ளார். (1986)
இவர் 16 ஆகஸ்ட் 2002 அன்று தனியார் மருத்துவமனையில் உடல் நலக்குறைவால் இறந்தார்.
# 1,2-டையைதரோ-1,2-அசாபோரைன்

**1,2-டையைதரோ-1,2-அசாபோரைன்** (*1,2-Dihydro-1,2-azaborine*) என்பது C<sub>4</sub>BNH<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சீன் மற்றும் போரசீன் சேர்மங்களுக்கு இடைபட்ட பண்புகளைக் கொண்ட அரோமாட்டிக் வேதிச் சேர்மமாக இது வகைப்படுத்தப்படுகிறது. பென்சீன் வளையத்தை ஒத்திருக்கும் இதன் அமைப்பில் அடுத்தடுத்துள்ள இரண்டு கார்பன் அணுக்கள் முறையே நைட்ரசன் மற்றும் போரான் அணுக்களால் இடப்பெயர்ச்சி செய்யப்பட்டிருக்கும்.  
பல முயற்சிகள் தோல்வியடைந்த பின்னர் 2008 ஆம் ஆண்டு இச்சேர்மம் தயாரிக்கப்பட்டு 2009 ஆம் ஆண்டு அறிவிக்கப்பட்டது .
தயாரிப்புப் படிநிலைகளில் ஒன்றான வளையம் மூடும் இடம்பெயரல் வினை இங்கு தரப்படுகிறது :  
.
# ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்

**ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்** (*Rajadhi Raja Raja Kulothunga Raja Marthanda Raja Gambeera Kathavaraya Krishna Kamarajan*)
என்பது 1993 ஆண்டு வெளியான தமிழ் அதிரடித் திரைப்படம் ஆகும். இதனை பாபு ஆனந்த் இயக்கியிருந்தார். மன்சூர் அலி கான் மற்றும் நந்தினி என்போர் முக்கிய கதாப்பாத்திரத்தில் நடித்திருந்தனர். இவர்களுடன் நாகேஷ், ஜெய்கணேஷ், வெண்ணிற ஆடை மூர்த்தி மற்றும் எஸ். எஸ். சந்திரன் ஆகியோரும் நடித்திருந்தனர். இப்படம் 24 ஜூன் 1993 ல் வெளிவந்தது. இத்திரைப்படத்தின் தலைப்பு மிக நீளமாக தலைப்பாக தமிழ் திரையுலகில் பார்க்கப்படுகிறது.
# ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்

## கதை

குலோத்துங்கன் (மன்சூர் அலிகான்) ஒரு சாமர்த்தியமான திருடன். காவலர் உடையில் சென்று தனது திருட்டினை மேற்கொள்வான். தான் திருடிய பொருட்களை இராபின் ஊட் போல வசதியற்ற ஏழைகளுக்கு வழங்கி வருகிறான். வழக்கறிஞர்(நாகேஷ்), சுப்ரமணியன் (ஜெய்கணேஷ்) மற்றும் இவரது மனைவி ஷாலு (அபிலாஷா ) ஆகிய மூவரும் ஒரு பெரிய செல்வந்தரின் வாரிசான ராதிகாவின் (நந்தினி), சொத்துகளுக்கு பாதுகாவலர்கள் ஆவர். ஷாலு ராதிகாவின் முழுச் சொத்துகளையும் அடைய நினைத்து சுவாமியின் உதவியுடன் ராதிகாவை போதை மருந்துக்கு அடிமையாக்கி அவளை மனதளவில் பாதிப்படைய விரும்புகிறாள். ஒரு நாள் ராதிகா வீட்டிலிருந்து வெளியேறி குலோத்துங்கனிடம் வந்து சேர்கிறாள். அந்த நேரத்தில் அவன் மது அருந்தியிருந்ததால் ராதிகாவிடம் தவறாக நடந்து கொள்கிறான். இறுதியில் அவளுடைய பாதுகாவலர்கள் அவளைத் தேடிக் கண்டு பிடிக்கின்றர்.  
பின்னர், ஷாலு குலோத்துங்கனை ராதிகாவின் கணவனாக நடிக்க வைக்கிறான். அவனும் நடிப்பிற்காக ராதிகாவை மணக்கிறான். பிறகு உண்மை அறிந்த அவன் ஷாலுவிடமிருந்து ராதிகாவைக் காப்பாற்ற முடிவெடுக்கிறான். இதற்கிடையில் குலோத்துங்கனின் எதிரியான ராவுடன் (ஸ்ரீஹரி) சேர்ந்து கொண்டு சுப்பரமணியத்தை கொலை செய்து அந்தப் பழியை குலோத்துங்கன் மேல் போடுகிறாள். நேர்மையான காவல் அதிகாரி குரு சுப்ரமணியன் (நெப்போலியன்) இதை துப்பறிய வருகிறார். பின்னர் என்னவாயிற்று என்பது படத்தின் கதைச் சுருக்கமாகும்.
# ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்

## நடிகர்கள்

- மன்சூர் அலி கான் - குலோத்துங்கன்
- நந்தினி - ராதிகா
- துரைசாமி நெப்போலியன்- குரு சுப்ரமணியன்
- ஸ்ரீஹரி - ராவ்
- உதய் பிரகாஷ்
- நாகேஷ் வக்கீல்
- ஜெய்கணேஷ் - சுப்பிரமணி
- வெண்ணிற ஆடை மூர்த்தி - பிச்சுமணி
- எஸ். எஸ். சந்திரன்
- வி. கே. ராமசாமி
- ஆர். சுந்தர்ராஜன்
- விவேக்
- பாண்டு
- இடிச்சப்புளி செல்வராசு
- டிகேஎஸ் நடராஜன்
- வடிவுக்கரசி
- விசித்ரா
- சில்க் ஸ்மிதா
- டிஸ்கோ சாந்தி
- குமரிமுத்து
- குள்ளமணி
- ஒரு விரல் கிருஷ்ணா ராவ்